Miika Vanhapiha

Miika-Valtteri Vanhapiha (s. 16. toukokuuta 1967) on suomenuskoinen ja väenuskoinen vaikuttaja, joka harjoittaa itämerensuomalaista noituutta. Hän on suomenuskoisen Karhun kansa -liikkeen keulahahmo.Teemu Leppänen, Noita vihki kivikautisen saunan Padasjoella Etelä-Suomen Sanomat 28.10.2017, viitattu 25.7.2024Jakso 39: Miika Vanhapiha – Mitä on väki? Maailmanpuu, viitattu 25.7.2024Miika-Valtteri Vanhapiha Geni.com, viitattu 25.7.2024 == Tausta, elämäntapa ja uskonnollinen toiminta == Vanhapiha opiskeli arkeologiaa Helsingin yliopistossa. Hän päätteli opintojensa pohjalta kaikkien sivilisaatioiden tulevan aikanaan tiensä päähän, mikä hänen mukaansa aiheuttaa tarpeen vaihtoehtoisille elämäntavoille. Hän on korostanut pyrkimystä omavaraiseen elämään, johon kuuluu myös sosiaalinen ja kulttuurinen omavaraisuus. Vanhapiha pitää varmana sivilisaation tulevaa romahdusta, jonka hän uskoo aiheutuvan monimutkaisten ja -vaiheisten kriisien kasautumisen luomasta hämmennyksen tilasta.Lauri Rautavuori, Pandemian lisäksi tarvitaan vain yksi asia, ja koko maailma suistuu raiteiltaan – Miika Vanhapiha valmistautuu sivilisaatiomme romahtamiseen Yle 16.5.2020, viitattu 25.7.2024 Vanhapiha uskoo kaikkien kärsivän romahduksesta ja pitää ainoana vaihtoehtona siihen varautumista.Tuomo Yrttiaho, ”Romahdus tulee”, toteaa Miika Vanhapiha – Neljä vuotta vanha lyhytdokumentti on nyt hurjan ajankohtainen Helsingin Sanomat 7.4.2020, viitattu 25.7.2024 Karhun kansaa alettiin perustaa vuonna 2010. Ilmoitus uskonnollisen yhdyskunnan perustamisesta toimitettiin Patentti- ja rekisterihallitukseen ensimmäisen kerran marraskuussa 2011. Patentti- ja rekisterihallitus hylkäsi tämän ja pyysi lisäselvitystä vuoden 2012 loppupuolella. Täydennetty asiakirja toimitettiin Patentti- ja rekisterihallitukselle kesällä 2013, jolloin se hyväksyttiin. Karhun kansa lisättiin uskonnollisten yhdyskuntien rekisteriin 17. joulukuuta 2013.Usein kysytyt kysymykset Karhun kansa, viitattu 25.7.2024 Vanhapiha kertoi kansanperinteen ja luonnon kunnioituksen olevan yhdyskunnan tärkeimpiä arvoja.Aliisa Ristmeri, Noidaksi itseään kutsuva Miika Vanhapiha on Suomen ensimmäinen uuspakanallinen vihkijä – kirkkohäiden suosio laskee tasaisesti Helsingin Sanomat 17.7.2017, viitattu 25.7.2024 Vanhapiha on perehtynyt muinaistekniikoihin. Hänelle metsästys on paitsi käytännöllistä ravinnon hankkimista, myös uskonnollista toimintaa.Tuulikki Viilo, Noita Miika Vanhapiha rakentaa jousensa itse ja kiittää saaliistaan metsän väkeä: "Metsästän ravinnon takia ja toisaalta uskonnollisista syistä" Maaseudun Tulevaisuus 4.12.2018, viitattu 25.7.2024 Vanhapiha on innokas kivikausiharrastaja ja katsoo kivikautisen elämänmuodon edustavan sopusointuista luontosuhdetta. Hän pitää itseään yhteiskunnan ja nykymaailman kriitikkona. Hänen mukaansa ihmisluonto oli tuhlaavainen myös kivikaudella, mutta hänen näkemyksensä mukaan kivikauden ihmisillä ei ollut vastaavaa halua ja kykyä tuhota ympäristöä kuin nykyajan ihmisillä.Annamari Nurminen, Kaikki lähtee maailmankatsomuksesta Savon Sanomat 17.1.2010, viitattu 25.7.2024 Vanhapiha on asunut Forssassa ja pitänyt omavaraisuuteen tähtäävää tilaansa Kanta-Hämeen metsissä. === Vihkimisoikeus === Vanhapiha sai vihkimisoikeuden elokuussa 2016. Ensimmäisen pariskunnan hän vihki syyskuussa.Riikka Happonen, Henkiä ja esi-isiä kun­nioit­ta­va us­kon­nol­li­nen yh­dys­kun­ta sai oi­keu­den vihkiä – sallii ho­mo­häät Kaleva 7.11.2016, viitattu 25.7.2024 Vanhapihan mukaan vihkimisseremonioita toteutetaan erityisesti metsässä tai veden äärellä. Kertomansa mukaan hän toivottaa vihittäville onnea ja turvallisuutta suojausloitsuin sekä rukouksin. Vanhapiha kertoi loitsujen jälkeen puhuvansa seutukunnan paikkahaltioille, vihittävien esivanhemmille ja paikalla olevalle väelle. Karhun kansa ilmoitti ainoana uskonnollisena yhdyskuntana aloittavansa myös samaa sukupuolta olevien parien vihkimisen. Vanhapiha kertoi tasa-arvon kuuluvan sekä hänen että uskontovereidensa arvomaailmaan. Hänen mukaansa Karhun kansan mytologiaan eivät kuulu mustavalkoinen ajattelu eikä kirjauskontojen moralismi. Vanhapiha kertoi vihkivänsä kaikkia, joilla on elävä suhde itämerensuomalaiseen mytologiaan. == Julkisuus == Jyrki Richt toimitti vuonna 2016 lyhytdokumentin Romahdusheimon soturi, jossa Vanhapiha esiintyi päähenkilönä. Hänen elämäntapansa oli dokumentissa näkyvästi esillä. Vanhapiha esiintyi myös Madventuresissa huhtikuussa 2020. == Lähteet == Luokka:Suomalaiset uskonnolliset johtajat Luokka:Uuspakanuus Suomessa Luokka:Survivalistit Luokka:Uuspakanat Luokka:Vuonna 1967 syntyneet Luokka:Elävät henkilöt